I-AfriForum yamukele ukuxoshwa kwababandakanyeka kwi-state capture kwikhabhinethi entsha | News24I-AfriForum yamukele ukuxoshwa kwababandakanyeka kwi-state capture kwikhabhinethi entshaCape Town - Inhlangano i-AfriForum ngoMsombuluko yamukele ukuxoshwa kukaMosebenzi Zwane, uDavid Mahlobo, uLynne Brown, uDes van Rooyen noFikile Mbalula kwikhabhinethi.Isikhulu esiphezulu uKallie Kriel esitatimendeni sithe "okubaluleke kakhulu wukuthi ongqongqoshe ababandakanyeka kwi-state capture baxoshiwe kanti nalabo abebengasilungele isikhundla sabo bakhishiwe kwikhabhinethi".OLUNYE UDABA:I-Afriforum ithi izothatha izinyathelo uma ingaxolisi i-EFF"Lokhu kuzokwenza ukuthi ukuqala kabusha kube yimpumelelo," usho njalo.Nakuba kunjalo ubengathokozile ngokuqokwa kukaDavid Mabuza njengeSekela likaMengameli wezwe kanjalo nesinqumo sokufakwa lowo obeNgungqongqoshe wezokuThuthukiswa komphakathi uBathabile Dlamini kwikhabhinethi entsha."I-AfriForum izobe iwabheke ngawokhozi amalungu ekhabhinethi entsha ukuqinisekisa ukuthi ayawenza umsebeni futhi angeke aze athathe ngozwane kuMbuso njengoba kwenza lawa akhishiwe," kusho uKriel.
